ຜູ້ນຳຄົນໃໝ່ ຂອງ ອາ​ຟຣິກາກາ​ງ ຈະຟື້ນຟູ ຄວາມປອດໄພ ຢູ່ນະຄອນຫຼວງ ບັງກີ (ສະໄລດ໌)
ທ່ານ Nguendet ​ເວົ້າອີກ​ວ່າ ທ່ານ​ຍັງ​ກໍາລັງຈັດ​ຕັ້ງ ​ໜ່ວຍ​ງານສະ​ເພາະ​ກິດ​ ໜ່ວຍ​ນຶ່ງ​ຂຶ້ນ​ມາ ທີ່​ປະກອບ​ດ້ວຍທະຫານ​ແລະ​ຕໍາຫລວດ ​ເພື່ອ​ຟື້ນຟູ ຄວາມ​​ເປັນ​ລະ​ບຽບຮຽບຮ້ອຍ.
ປະທານາທິບໍດີຊົ່ວຄາວຄົນໃໝ່ຂອງ ສາທາລະນະລັດອາຟຣິກາ ກາງ ກ່າວວ່າ ທ່ານກໍາລັງເອົາບາດກ້າວ ເພື່ອນໍາເອົາຄວາມ ປອດໄພກັບຄືນມາສູ່ນະຄອນຫລວງ ບັງກີ ທີ່ໄດ້ຕົກຢູ່ພາຍໃຕ້ ຄວາມຫວາດຫວັ່ນຢ້ານກົວ ມາເປັນເວລາ 6 ອາທິດແລ້ວ ຍ້ອນການກໍ່ຄວາມຮຸນແຮງທາງການເມືອງ ແລະລະຫວ່າງ ຊົນເຜົ່າ ທີ່ໄດ້ເຮັດໃຫ້ຊາວເມືອງເກືອບ 5 ແສນຄົນ ຕ້ອງກາຍ ເປັນອົບພະຍົບ ໃນການໃຫ້ສໍາພາດກັບ ວີໂອເອ ພະແນກພາສາຝຣັ່ງໄປຍັງອາຟຣິກາ ທ່ານ Alexandre Nguendet ກ່າວວ່າ ທ່ານໄດ້ພົບປະ ໃນວັນອາທິດຜ່ານມານັ້ນ ກັບພວກທະຫານບ້ານ ທ້ອງຖິ່ນ ທີ່ໄດ້ຕົກລົງທີ່ຈະສ້າງສັນຕິພາບນໍາກັນ ທ່ານ Nguendet ເວົ້າອີກວ່າ ນອກນັ້ນແລ້ວ ທ່ານຍັງກໍາລັງ ຈັດຕັ້ງໜ່ວຍງານສະເພາະກິດໜ່ວຍນຶ່ງຂຶ້ນມາ ທີ່ປະກອບ ດ້ວຍທະຫານແລະຕໍາຫລວດ ເພື່ອກູ້ເອົາຄວາມເປັນລະບຽບຮຽບຮ້ອຍຄືນມາ ແລະທ່ານ ເວົ້າເປັນພາສາຝຣັ່ງວ່າ: ອົງການ ຊ່ວຍເຫລືອອົບພະຍົບຂອງສະຫະປະຊາຊາດ ກ່າວໃນວັນຈັນວານນີ້ວ່າ ຈໍານວນ ປະຊາຊົນທີ່ຕ້ອງໄດ້ອົບພະຍົບຫລົບໜີຈາກບ້ານເຮືອນຂອງເຂົາ ເຈົ້າໃນທົ່ວ ສາທາລະນະ ລັດອາຟຣິກາກາງນັ້ນ ແມ່ນມີ ກາຍ 1 ລ້ານຄົນແລ້ວ ໂຮມທັງ 86 ພັນຄົນ ທີ່ໄດ້ຫລົບໜີ ໄປສູ່ປະເທດເພື່ອນບ້ານ